《夜雨偶成》
清代·赵佑

蚩尤声骄撼山动，压户黑云扃澒洞。布被忽生夜半寒，一雷惊破尘埃梦。

如绳檐溜冲阶鸣，列缺过窗时一明。万条银竹喧未已，明日起看山涧平。

作者简介：（1727—1800）浙江仁和人，字启人，号鹿泉。乾隆十七年进士，授编修。官至左都御史。任官四十余年，典试督学几无虚岁。以八股文闻名海内。有《清献堂集》。